stanford-oval/wikipedia huggingface dataset:
טונגה במשחקים האולימפיים לנוער

| --- | --- |
טונגה
 
 הוועד האולימפי הלאומי
 קוד ייצוג:  TGA
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
טונגה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מטונגה לא זכה במדליה אולימפית לנוער והשתתפותה במשחקים היא בעיקר סמלית.
השתתפות במשחקים > משחקי הקיץ

המשלחת הראשונה של טונגה למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו בשני ענפי ספורט. המשלחת לא הגיעה להישגים וסיימה במקומות האחרונים בענפי הטאקוונדו והרמת משקולות. המשלחת לאולימפיאדת הנוער נאנג'ינג הייתה המשלחת הגדולה ביותר ששלחה טונגה עד כה. המשלחת מנתה שלושה ספורטאים שהתחרו בשלושה ענפים. גם משלחת זו לא הגיעה להישגים וסיימה במקומות האחרונים בענפי ההרמת משקולות, הקשתות והשחייה.
ראו גם

טונגה במשחקים האולימפיים
טונגה במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
טאני אולוואסאיי

טאניטולווה אולוואטימילהין אולוואסאיי (באנגלית: Tanitoluwa Oluwatimilehin Oluwaseyi; נולד ב-15 במאי 2000 באבוג'ה שבניגריה) הוא כדורגלן קנדי-ניגרי המשחק בעמדת החלוץ בקבוצת מינסוטה יונייטד מה-MLS ובנבחרת קנדה.
קריירת מועדונים

אולוואסאיי נולד באבוג'ה שבניגריה, ובגיל עשר עבר יחד עם משפחתו למיסיסוגה שבאונטריו, קנדה. הוא גדל במחלקות הנוער של ארין מילס SC ואקדמיית GPS, ושיחק בקבוצת הכדורגל של מכללת סט. ג'ונס בניו יורק. בשנת 2021 שיחק בקבוצות החובבניות מנהטן SC וניו יורק פאנסייפריאן-פרידומס.
ב-9 בינואר 2022 פורסם כי אולוואסאיי יהיה מועמד לבחירה בדראפט ה-MLS לעונת 2022, וב-11 בינואר נבחר כבחירה ה-17 על-ידי מינסוטה יונייטד. ב-25 בפברואר חתם על חוזה לעונה אחת במועדון. בעונת 2022 שיחק במינסוטה יונייטד 2, קבוצת המילואים של המועדון. בחודש נובמבר 2022 הודיעה מינסוטה יונייטד כי האריכה את חוזהו של אולוואסאיי בעונה נוספת.
ב-27 באפריל 2023 הושאל לסן אנטוניו מה-USL עד לתום עונת 2023.
קריירה בינלאומית

אולוואסאיי היה רשאי לייצג את נבחרות קנדה וניגריה.
ב-3 ביוני 2024 זומן למשחקי הידידות של נבחרת קנדה נגד נבחרות הולנד וצרפת, וב-9 ביוני ערך את הופעת הבכורה שלו בנבחרת, בתיקו 0-0 נגד נבחרת צרפת.
ב-15 ביוני 2024 נכלל בסגל נבחרת קנדה לטורניר קופה אמריקה 2024, ובסך הכל ערך חמש הופעות בטורניר, בו סיימה נבחרתו במקום הרביעי.
הערות שוליים

↑  mlsnextpro, Black voices in soccer: The importance of recognizing Juneteenth and diversity in the game | MLSNEXTPro.com, mlsnextpro (באנגלית)
↑  OneSoccer (2024-07-08), Who is Canada's newest striker option? 1-on-1 with Tani Oluwaseyi | VAMOS! Presented by Degree, נבדק ב-2024-09-13
↑  Tani Oluwaseyi - Men's Soccer, St. John's University Athletics (באנגלית)
↑  Brendan Murray, Tani Oluwaseyi Has Found His Confidence In 2019, The Torch
↑  St. John’s soccer star Tani Oluwaseyi will miss entire 2021 season, Storm The Paint, ‏2021-07-26 (באנגלית אמריקאית)
↑  Eric Gaston, Red Storm soccer miss impact left by Tani Oluwaseyi, BVM Sports, ‏2021-12-02 (באנגלית אמריקאית)
↑  Manhattan SC | uslleaguetwo.com, www.uslleaguetwo.com (באנגלית אמריקאית)
↑  Former NYPF Players Oluwaseyi and Simonsen Picked in 2022 MLS SUPER DRAFT, Eleftheria Pancyprian Soccer Club (באנגלית אמריקאית)
↑  John Jacques, Who Are The Canadians In The MLS SuperDraft?, Northern Tribune, ‏2022-01-09 (באנגלית אמריקאית)
↑  Neil Davidson The Canadian Press, Red Storm have a bit of everything available in Tuesday’s MLS SuperDraft, Toronto Star, ‏2022-01-09 (באנגלית)
↑  MNUFC, MNUFC Select Forward Tani Oluwaseyi in the 2022 MLS Superdraft | Minnesota United FC, MNUFC (באנגלית)
↑  Sara Kiernan, Red Stormin’ the MLS: Three Johnnies Selected In SuperDraft, The Torch
↑  MNUFC, MNUFC Signs MLS SuperDraft Pick Forward Tani Oluwaseyi | Minnesota United FC, MNUFC (באנגלית)
↑  mlssoccer, Minnesota United FC sign forward Tani Oluwaseyi | MLSSoccer.com, mlssoccer (באנגלית)
↑  Jerry Zgoda, Meet the new Minnesota United players for 2022, www.startribune.com, ‏2022-02-26 (באנגלית)
↑  mlsnextpro, Tani Oluwaseyi | MLSsoccer.com, mlsnextpro (באנגלית)
↑  MNUFC, Minnesota United 2022 End of Season Roster Update | Minnesota United FC, MNUFC (באנגלית)
↑  MNUFC, Minnesota United Loans Forward Tani Oluwaseyi to San Antonio FC | Minnesota United FC, MNUFC (באנגלית)
↑  mlssoccer, Canada add Minnesota United's Tani Oluwaseyi for June friendlies | MLSSoccer.com, mlssoccer (באנגלית)
↑  France 0-0 Canada (Jun 9, 2024) Final Score, ESPN (באנגלית)
↑  France vs. Canada - 9 June 2024 - Soccerway, int.soccerway.com
↑  CANMNT Announce 2024 Copa América Roster - Canada Soccer (ב־Canadian English)
| נבחרת קנדה – קופה אמריקה 2024 |
| --- | --- | --- |
|  1 סנט קלייר •  2 ג'ונסטון •  3 דה פוגרולס •  4 כ. מילר •  5 ווטרמן •  6 פיט •  7 אאוסטקיו •  8 קונה •  9 לארין •  10 דייוויד •   11 בייר •  12 ראסל-רואו • 13 קורנליוס •  14 שפלבורג • 15 בומביטו • 16 קרפו • 17 ביוקנן • 18 מקגיל • 19 דייוויס • 20 אחמד • 21 אוסוריו • 22 לרייאה • 23 ל. מילר • 24 שואנייר • 25 אולוואסאיי • 26 היברט • מאמן: מארש |  1 סנט קלייר •  2 ג'ונסטון •  3 דה פוגרולס •  4 כ. מילר •  5 ווטרמן •  6 פיט •  7 אאוסטקיו •  8 קונה •  9 לארין •  10 דייוויד •   11 בייר •  12 ראסל-רואו • 13 קורנליוס •  14 שפלבורג • 15 בומביטו • 16 קרפו • 17 ביוקנן • 18 מקגיל • 19 דייוויס • 20 אחמד • 21 אוסוריו • 22 לרייאה • 23 ל. מילר • 24 שואנייר • 25 אולוואסאיי • 26 היברט • מאמן: מארש | קנדה |
יבהן סלזניוב

יֶבְהֶן אולכסנדרוביץ' סלזניוב (באוקראינית: Євген Олександрович Селезньов; נולד ב-20 ביולי 1985 במקייבקה) הוא כדורגלן עבר אוקראיני ששיחק בעמדות החלוץ.
קריירה

סלזניוב החל את קריירת הכדורגל שלו במועדון הכדורגל שחטאר מקייבקה. הוא גדל במחלקת הנוער שלה וב-2001 עבר למחלקת הנוער של קבוצת שחטאר דונצק. בשנה שלאחר מכן הוא קודם לקבוצה הבוגרת. סלזניוב שיחק תחילה במסגרת קבוצת המילואים של שחטאר. בשנת 2007 הושאל לקבוצת ארסנל קייב, בתום אותה העונה חזר לשחטאר - הפעם להרכב הקבוע של הקבוצה. בתום עונת 2008/2009 (בה זכה עם הקבוצה בגביע אופ"א) הועבר לקבוצת דניפרו דניפרופטרובסק תמורת סכום של 4.5 מיליון יורו. אחרי שתי עונות חזר לשחטאר למשך עונה אחת. לאחר מכן שוב עבר לדניפרו ושיחק בשורותיה במשך שלוש עונות, והעפיל עמה לגמר הליגה האירופית 2015, שם שותף כמחליף בהפסד 3-2 לסביליה.
בפברואר 2016 חתם סלזניוב בקובאן קרסנודאר מהליגה הרוסית, אך כעבור שלושה חודשים עזב את רוסיה ושב לשחטאר. הסיבה העיקרית שבגללה עזב את הקבוצה הרוסית הייתה עיכובים בתשלום משכורתו. בתום עונת 2015/2016 עבר סלזניוב לקבוצת קראבוקספור שמשחקת בליגת העל הטורקית. בינואר 2018 חתם על חוזה ל-2.5 שנים בקבוצת אקהיסאר בלדייספור.
נבחרת

סלזניוב שיחק משחק אחד במדי הנבחרת הצעירה של אוקראינה
בנבחרת הלאומית של אוקראינה משחק סלזניוב מאז מאי 2008. משחקו הראשון במדי הנבחרת היה משחק ידידות מול הולנד. סלזניוב היה בסגל נבחרת אוקראינה ליורו 2012, אך לא שותף באף אחד מהמשחקים בטורניר. ביורו 2016 השתתף בשניים מתוך שלושת משחקי הנבחרת בתחרות.
תארים

מלך השערים של הליגה האוקראינית - 2011/2010, 2011/2012
גביע אופ"א: 2008/2009
אליפות אוקראינה : 2011/2012
הגביע האוקראיני: 2011/2012
הגביע הטורקי: 2017/2018
טופאק אינקה יופאנקי

טופאק אינקה יופאנקי (בקצ'ואה: Tupaq Inka Yupanki, מתורגם כ"רואה חשבון אינקה אציל"; 1441–1493), וגם טופה אינקה יופאנקי (בספרדית: Topa Inca Yupanqui), היה קיסר האינקה העשירי (שלט 1471–1493), של אימפריית האינקה, החמישי משושלת אנן (Hanan). אביו היה פאצ'אקוטי, ובנו היה הקיסר ואיינה קאפאק. אשתו הייתה אחותו הגדולה, מאמה אוקיו (אנ'). בתקופת שלטונו התרחבה אימפריית האינקה מאוד.
ביוגרפיה

אביו מינה אותו לעמוד בראש צבא האינקה ב-1463.
הוא הרחיב את הממלכה לאורך הרי האנדים דרך אקוודור של ימינו,  ופיתח חיבה מיוחדת לעיר קיטו, אותה בנה מחדש עם אדריכלים מקוסקו. במהלך תקופה זו אביו פאצ'אקוטי ארגן מחדש את ממלכת קוסקו לאימפריה המכונה "טוואנטינסויו", "ארבעת המחוזות". טופאק אינקה הוביל כיבושים צבאיים נרחבים והרחיב את אימפריית האינקה על פני חלק גדול מאמריקה הדרומית.
הוא הפך לסאפה אינקה (שליט יחיד) בתורו עם מות אביו ב-1471, ושלט עד מותו שלו ב-1493. הוא כבש את ממלכת צ'ימור ששלטה על החוף הצפוני של מה שהיא כיום פרו, היריבה הגדולה ביותר שנותרה לאינקה.
הוא כבש את מחוז אנטיסויו (אנ'), המחוז המזרחי של אימפריית האינקה הגובל באגן האמזונאס, וב-1473 דיכא מרד שפרץ בממלכות קויה ולופאקה אותן כבש אביו עשר שנים לפני כן. הוא הטיל חוקים ומיסים, והפקיד שני מושלים כלליים: "סויווק אפו" (Suyuyoc Apu), אחד בשאושה (אנ') והשני בטיוואנאקו. טופאק אינקה יופאנקי הקים את המצודה סקסייוומאן על הרמה הגבוהה מעל קוסקו, שכללה מחסנים לציוד ולבוש.
טופאק אינקה מת בסביבות 1493 בצ'ינצ'רו (אנ'), והותיר אחריו שני בנים לגיטימיים ו-90 בנים ובנות לא לגיטימיים. צ'וקי אוקיו (Chuqui Ocllo), אחת מנשותיו של טופאק יופאנקי, שכנעה אותו שבנו קאפאק וארי (Ccapac Huari) יחליף אותו, אולם טופאק אינקה יופאנקי שינה את דעתו והחליט על בנו טיטו קוסי ואלפה (Titu Cusi Hualpa), שמאוחר יותר יהפוך לקיסר ואיינה קאפאק. החלטה זו עוררה את כעסה של צ'וקי אוקיו והיא הרעילה את טופאק אינקה יופאנקי. היא הוצאה להורג זמן קצר לאחר מותו של טופאק אינקה יופאנקי.
המסע באוקיינוס השקט > האגדה

לטופאק אינקה יופאנקי מיוחסת הובלת מסע חקר בן 10 חודשים בערך לתוך האוקיינוס השקט בסביבות 1480. על פי הדיווחים הוא ביקר באיים שהוא כינה נינה צ'ומפי (Nina Chumpi "חגורת אש") ואווא צ'ומפי (Hawa Chumpi וגם Avachumpi, "חגורה חיצונית"). המסע מוזכר ב'היסטוריה של האינקה' מאת פדרו סרמיינטו דה גמבואה מ-1572. פדרו סרמיינטו תיאר את המשלחת כך:
......הגיעו לטומבס כמה סוחרים שהגיעו דרך הים ממערב, מנווטים על רפסודות בלזה עם מפרשים. הם מסרו מידע על הארץ שממנה הגיעו, שהורכבה מאיים שנקראו אוואצ'ומבי ונינאצ'ומבי, שבהם היו הרבה אנשים והרבה זהב. טופאק אינקה היה איש בעל רעיונות נשגבים ושאפתנים, ולא היה מרוצה מהאזורים שכבר כבש. אז הוא החליט לקרוא תיגר על אוצר מאושר, ולראות אם זה יעדיף אותו דרך הים...
עם ודאות זו, החליטו האינקה לשוט לשם. הוא גרם לבניית מספר עצום של רפסודות בלזה, עליהן העלה יותר מ-20,000 גברים נבחרים...
טופאק אינקה ניווט והפליג הלאה עד שגילה את האיים אוואצ'ומבי ונינאצ'ומבי, וחזר, והביא איתו עבדים, זהב, כיסא פליז ועור ועצם לסת של סוס. שלל זה נשמר במבצר קוסקו עד שהגיעו הספרדים. משך המסע הזה שערך טופאק אינקה היה תשעה חודשים, אחרים אומרים שנה, ומכיוון שהוא נעדר כל כך הרבה זמן, כולם האמינו שהוא מת.
המסע באוקיינוס השקט > מחקר

בשנת 1947 הצליח החוקר תור היירדאל לשחזר מסע זה עם הקון-טיקי, ובכך להוכיח שניתן לחצות את האוקיינוס השקט גם עם רפסודות פשוטות. עם זאת, אין עדות למגעים בין פולינזיה לאמריקה הפרה-קולומביאנית; ניתוחים גנטיים ולשוניים מראים רק השפעות מאסיה. גם השימוש בבטטה הדרום אמריקאית בפולינזיה אינו יכול להיחשב כראיה, שכן הוכח כי הבטטה הייתה באיים הפולינזים לפני התיישבות האדם.
היסטוריונים רבים סקפטיים שההפלגה התרחשה אי פעם. התומכים בסיפור זיהו בדרך כלל את האיים עם איי גלאפגוס. הוצע גם שאחד האיים היה אי הפסחא, שבו מסורות שבעל פה טענו שקבוצה מיתולוגית המכונה "ארוכי האוזניים" הגיעה לאי מארץ לא ידועה.
הערות שוליים

1 2  Gordon Francis McEwan, The Incas: New Perspectives, ABC-CLIO, 2006, ISBN 9781851095742
↑  Pedro Sarmiento de Gamboa, History of the Incas, chapter LV
↑  Wie die Süßkartoffel nach Polynesien kam
איור בדיוני של טופאק אינקה יופאנקי מהמאה ה-18
ט"ו בסיוון

ט"ו בסיוון הוא היום החמישה עשר בחודש התשיעי 
בשנה העברית, למניין החודשים מתשרי, והיום החמישה עשר בחודש השלישי 
למניין החודשים מניסן. ט"ו בסיוון לעולם לא יחול, בלוח העברי הקבוע, בימים שני, חמישי ושבת, ועל כן הוא משתייך לקבוצת הימים הנקראת "לא בהז" ואף פעם אין בו קריאת התורה.
חגים ומועדים

זהו יום חג השבועות לפי לוח השנה של כת קומראן, וכן בספר היובלים, שעותקים רבים ממנו נמצאו במגילות מדבר יהודה.
על פי מגילת תענית, ביום זה וביום שאחריו מציינים את יציאתם של הגוים מבית שאן ועמק יזרעאל בתקופת החשמונאים.
סוף עונת הקציר ותחילת עונת הקיץ
אירועים היסטוריים ביום זה

ד'תתנ"ט – החל המצור הצלבני על ירושלים, שנמשך חמישה שבועות עד לכיבושה
ה'תרפ"ז – נאסר רבי יוסף יצחק שניאורסון על ידי המשטר הקומוניסטי ברוסיה בעוון החזקת הדת
ה'תש"ד – מלחמת העולם השנייה: D-Day – פלישת בעלות הברית לנורמנדי (מבצע אוברלורד)
ה'תש"ח – כח של צה"ל מטביע את אוניית האצ"ל, אלטלנה
ה'תשמ"ב – החל מבצע שלום הגליל (מלחמת לבנון)
ה'תשנ"ט – תחרות האירוויזיון נערכה בירושלים
ה'תשע"ד – חטיפת שלושת הנערים מצומת אלון שבות
נולדו

ב'קצ"ה – לפי המסורת, יהודה, בנו הרביעי של יעקב אבינו
ה'תנ"ח – רבי יעקב עמדין (יעב"ץ) – מגדולי הרבנים במאה ה-18 (נפטר ב-ה'תקל"ו)
ה'תרפ"ח – הרב דב יפה מן הבולטים בקרב אישי תנועת המוסר במאה ה-21 (נפטר ב-ה'תשע"ח)
ה'תש"ד – חיים בר און, מוציא לאור ואיש תקשורת ישראלי (נפטר ב-ה'תשנ"ח)
ה'תשי"ג – דני אלפמן, מלחין פסקולי סרטים, אמריקאי-יהודי
ה'תשמ"ה – בר רפאלי, דוגמנית ישראלית
ה'תשמ"ה – יובל שרף, שחקנית ישראלית
נפטרו

ב'שי"ד או ב'שכ"ד – יהודה בן יעקב
ה'תרכ"ט – רבי ידידיה רפאל חי אבולעפיה, ראש ישיבת המקובלים בית אל (נולד ב-ה'תקס"ז)
ה'תרפ"ח – הרב שמואל חיים לנדוי (שח"ל), ממייסדי הפועל המזרחי (נולד ב-ה'תרנ"ב)
ה'תש"ד – נרצח הרב זאב וולף גינצלר, רבה של פהרגיארמט (נולד ב-ה'תרנ"ג)
ה'תשכ"א – בנימין מינץ, שר וחבר הכנסת מטעם פועלי אגודת ישראל (נולד ב-ה'תרס"ד)
ה'תשמ"א – יצחק צוקרמן (אנטק), מראשי מרד גטו ורשה (נולד ב-ה'תרע"ו)
ה'תשס"ה – הרב אפרים פישל רבינוביץ, ראש ישיבת בויאן בירושלים (נולד ב-ה'תרפ"ה)
ה'תשס"ט – מרדכי גומפל, פסל ואמן פסיפסים ישראלי
ה'תשפ"ב – א.ב יהושע, סופר, מסאי ומחזאי ישראלי
י"ד בסיוון – ט"ז בסיוון
סיוון
הערות שוליים

↑  יוסף זליגר, חמישה עשר בשבט וחמישה עשר באב. על פי תלמוד בבלי, מסכת בבא מציעא, דף ק"ו, עמוד ב'.
אלטלנה עולה בלהבות ליד חופי תל אביב
יבהן קונופליאנקה

יֶבְהֶן אולהוביץ' קונופליאנקה (באוקראינית: Євген Олегович Коноплянка; נולד ב-29 בספטמבר 1989 בקירובוגרד) הוא כדורגלן עבר אוקראיני ששיחק בעמדות הקשר.
קריירה

קונופליאנקה החל את קריירת הכדורגל שלו במועדון הכדורגל אולימפיק קירובוגרד. הוא גדל במחלקת הנוער שלה וב-2006 עבר למחלקת הנוער של קבוצת דניפרו דניפרופטרובסק. כבר בסוף אותה שנה הוא קודם לקבוצה הבוגרת. קונופליאנקה שיחק תחילה במסגרת קבוצת המילואים של דניפרו. באוגוסט 2007 ערך את הופעת הבכורה שלו בקבוצה הבוגרת של דניפרו דניפרופטרובסק במשחק ליגת העל האוקראינית. אך מקום קבוע בהרכב הקבוצה הוא קיבל רק בעונת 2009/2010. הוא היה שותף להעפלת קבוצתו לגמר הליגה האירופית 2015, ופתח בהרכב בהפסד לסביליה, 3-2.
בקיץ 2015 חתם קונופליאנקה בסביליה, עמה זכה בעונת 2015/2016 בליגה האירופית, על אף שלא שותף במשחק הגמר מול ליברפול.
בקיץ 2016 הושאל קונופליאנקה לשנה אחת לשאלקה 04 מהבונדסליגה. ביוני 2017 הודיעה הנהלת שאלקה על רכישת כרטיס השחקן של קונופליאנקה תמורת 15 מיליון אירו.
ב-2 בספטמבר 2019, קונופליאנקה חתם לשלוש שנים בשחטאר דונצק מליגת העל האוקראינית.
ב-11 בפברואר 2022 קונופליאנקה חתם בקרקוביה קרקוב מליגת העל הפולנית.
ב-25 ביולי 2023 הצטרף לצ'.פ.ר. קלוז' מליגת העל הרומנית. ב-3 בינואר 2024 עזב את הקבוצה.
נבחרת

קונופליאנקה שיחק בנבחרות הנוער ובנבחרת הנערים של אוקראינה. בשנת 2008 זומן לנבחרת הצעירה של אוקראינה. הוא שיחק 17 משחקים במדי הנבחרת הצעירה והבקיעה 5 שערים. ב-2011 השתתף באליפות אירופה בכדורגל עד גיל 21 - 2011.
בנבחרת הלאומית של אוקראינה משחק קונופליאנקה מאז מאי 2010. משחקו הראשון במדי הנבחרת היה משחק ידידות מול ליטא. קונופליאנקה היה בסגל נבחרת אוקראינה ליורו 2012, הוא לקח חלק בכל שלושת המשחקים של נבחרתו בתחרות.
תארים

כדורגלן השנה באוקראינה - 2013
הליגה האירופית: 2015/2016
אליפות אוקראינה: 2019/2020
טבעות ריאה

תפישת אמן של הטבעות של ריאה. הגוף הקטן עם הטבעות בצד ימין למעלה הוא שבתאי.
טבעות ריאה הן מערכת טבעות היפותטיות סביב הירח של שבתאי ריאה. אם טבעות אלו אכן קיימות, אז ריאה היא הירח הראשון שיתגלו סביבו מערכת טבעות. נראה שהמערכת מורכבת משלוש טבעות דקות, המורכבות מחלקיקים שקוטרם בין כמה דצימטרים למטר אחד.
קיומה של מערכת הטבעות הועלה כהשערה, לאחר שהגשושיות וויאג'ר 1 וקאסיני-הויגנס דיווחו על סטיות מגנטיות על שבתאי, שיכולות להיות מוסברות על ידי קיומן של הטבעות. עם זאת, תצפיות אופטיות שנערכו לכיוון הירח ריאה, לא מצאו עדויות לקיומן של הטבעות.
| טבעת | רדיוס (ק"מ) |
| --- | --- |
דיסק: 5,900
1: 1,615
2: 1,800
3: 2,020
לקריאה נוספת

The Dust Halo of Saturn's Largest Icy Moon, Rhea - מאמר מהירחון Science משנת 2008 המתאר את התופעה.
"A very sad story": No rings for Rhea after all בלוג מאת אמילי לקדאולה הטוען שעדויות חדשות מלמדות שאין לריאה טבעות.
הערות שוליים

↑  Rhea: Still Ringless
יוהאן רמסטט

יוהאן אולוף רמסטט (בשוודית: Johan Olof Ramstedt;‏ 7 בנובמבר 1852 – 15 במרץ 1935) היה ראש ממשלת שוודיה מאפריל ועד אוגוסט 1905.
חייו

יוהאן רמסטט נולד בסטוקהולם כבנם של יצרן הבגדים ריינהולנד רמסטט ושל רעייתו, סופיה הגסטרום. הוא למד באוניברסיטת אופסלה, שם קיבל ב-1873 תואר בלימודי ממשל ולאחר מכן הוא עבד בבית המשפט לערעורים בסטוקהולם. ב-1878 נשא רמסטט לאישה את הנריקה שרלוטה טורן. באותה שנה הוא מונה להיות שופט מתלמד, ב-1880 הוא היה לשופט בפועל, ב-1882 לשופט חבר וב-1884 הוא מונה להיות שופט מן המניין.
ב-1876 מונה רמסטט להיות נוטריון ממשלתי של הבית התחתון של הריקסדאג (הפרלמנט השוודי) ובין השנים 1877–1882 הוא שימש כנוטריון של הבית העליון. ב-1892 הוא עבר לעבוד במשרד המשפטים, ב-1896 הוא קודם לתפקיד מנהל משרד המשפטים וב-1898 הוא מונה להיות היועץ המשפטי של בית המשפט העליון של שוודיה.
ב-1902 פנה ראש הממשלה הנבחר, אריק גוסטב בוסטרם, לרמסטט שיכהן כשר בממשלתו. רמסטט שירת כשר החוץ בממשלת בוסטרם. ב-1905 התפטר בוסטרם מתפקידו על רקע משבר האיחוד השוודי-נורווגי ורמסטט מונה להיות ראש הממשלה במקומו. משימתו המידית הייתה לפתור את משבר האיחוד. יחד עם נסיך הכתר גוסטב, תוכננה תוכנית שתאפשר לנורווגים לצאת מן האיחוד, וזאת בתנאי שפרישת נורווגיה תתבצע ללא מעורבותו של הפרלמנט הנורווגי. אף על פי כן, התוכנית לא יצאה מעולם לפועל, שכן הפרלמנט הנורווגי פירק את האיחוד ב-7 ביוני אותה שנה. ממשלת רמסטט הגישה לפרלמנט השוודי הצעה שייפה את כוחה של הממשלה לשאת ולתת עם הנורווגים על תנאי פירוק האיחוד. ועדה סודית בראשותו  של חבר הבית העליון מן המפלגה הפרוטקציוניסטית, כריסטיאן לונדברג, דחתה את הצעת הממשלה ובעקבות כך התפטר רמסטט מתפקידו יחד עם כל חברי ממשלתו, דבר שלא אירע מאז 1809.
לאחר התפטרותו מונה רמסטט מחדש על ידי לונדברג לתפקיד היועץ המשפטי וב-1909 הוא מונה לתפקיד החדש של היועץ המשפטי לממשלה בבית המשפט המנהלי העליון שנוסד אז. ב-1912 מונה רמסטט להיות המושל הכללי של מחוז סטוקהולם על ידי ראש הממשלה דאז קרל סטף. ב-1920 פרש יוהאן רמסטט וחי חיי שלווה עד למותו ב-1935.
יהודה אופאטוב

יהודה (יוּדְל) אוֹפָּאטוֹב (בכתיב יידי: אָפּאטאּוו; 1797 – י' בתמוז תרכ"ח, 30 ביוני 1868), הידוע בכינויו "התקיף הידוע", היה אחד העשירים שביהודי האימפריה הרוסית וממנהיגי קהילת יהודי וילנה. עושרו הרב בצד רקעו המשפחתי הדל וחוסר למדנותו הקנו לו תדמית של "נובו ריש" טיפוסי בפולקלור של יהודי ליטא, והוא נזכר במספר בדיחות ב"ספר הבדיחה והחידוד" של אלתר דרויאנוב לצד הבדחן הקבוע שלו, מוטקה חב"ד.
דמותו בפולקלור

הכתבים הרבים מתארים את אפאטוב כאדם קר ומתנשא. תלמידי חכמים ראו בו אדם נחות המתחצף לרבנים ומשכילים ראו בו התגלמות של כל הרע והמכוער בסדר הישן. הסיפור הפולקלוריסטי חף מכל הבעת כבוד לעושרו הרב או להתקדמותו המטאורית והוא מכונה בדרך כלל בלעג "סוחר" שעלה מאשפתות.
אברהם קפלן כותב:
אפאטוו, אשר בידיו, ידי רשע, הכה אנשים נקיים, בידיים ההן פזר הון רב לנקובי פקידי המשפט, רודפי שלמונים, וכל שופטי הארץ למקטנם ועד גדולם היו מקנת כספו, על כן לא היה כל פחד וכל מורא לנגד עיניו וזרועו משלה לו לעשות ביד רמה כל הוות נפשו...
ויהודה לייב גורדון:
לא נשׂא פני גדול ממנו בתורה ולא הדר פני זקן ממנו לימים; כבוד הבריות היה כאין בעיניו... ויהי הנקל לו לחרף איש עד דור אבותיו וברגע באפו להניף יד ולהכּות באגרוף רשע... הגדולים והנכבּדים נטוּ מפניו, כי אמרו: השעה משׂחקת לו, אל תתגרה בו... והמון העם בראותם כי בכל אשר יפנה ירשיע ובכל אשר ירשיע יצליח ואיש לא יעמוד בפניו לתבּוע עלבּונו מידו, אמרו בלבּם כי איש תקיף הוא וכל אשר יחפוץ יעשׂה, ויראו את פניו כפני עריץ... ידיו יסדוּ את בית-המדרש כדי שיהיה הוא בו גבּאי ראשון; וכל כך היתה המצוָה הזאת חביבה עליו עד שהיה מתגדר ומתפאר בה תמיד, וכי יבוא אליו איש ממיוּדעיו ומכּיריו, בין שהוא בן ברית ובין שאינו בן ברית, ושאלהו ר' יודיל לאמר: הראית את "מקדש אדוני" כוננו ידי? והביאהו לראות את בית נכאתו. ובשביל כך היה מקפיד על הנקיות ועל הטהרה ולא נתן ליכנס לבית-מדרשו להבחורים העניים לובשי הסחבות.
אולם ההקשר הפולקלוריסטי המפורסם והנפוץ ביותר הוא קישור דמותו של אופאטוב הנפוח מחשיבות עצמית עם הלץ מוטקה חב"ד. הליצן העני וחד הלשון מכאן והעשיר המופלג, הנלעג והדחוי, מכאן. בכל המפגשים ביניהם בסיפור ובבדיחה העממית יוצא מוטקה כשידו על העליונה ואופאטוב מוצג ככלי ריק. בעיקר מועמדת ללעג השתדלותו היומרנית של אופאטוב לחתן את בנותיו עם תלמידי חכמים. למשל:
יודל אופאטוב שידך את בתו לנכדו של רבי חיים-נחמן פרנס. כשהגיע יום-החתונה הלך מדכּי חבד לאופאטוב ואמר לו:

לחתונת נכדו של רבי חיים-נחמן פרנס ודאי יבואו כל הרבנים וגדולי-התורה שבווילנה, ומן הראוי הוא, שלכבודם ולכבוד אבי-החתן לא תצא היום בנעליים כדרך סוחרים, אלא תצא בסנדלים כדרך תלמידי-חכמים.
נשמע לו אופאטוב ועשה כעצתו.

חזר מדכי והלך לפרנס ואמר לו:

לחתונת בתו של אופאטוב ודאי יבואו כל הקבלנים וגדולי-הסוחרים שבווילנה, ומן הראוי הוא, שלכבודם ולכבוד אבי-הכלה לא תצא היום בסנדלים כדרך תלמידי-חכמים, אלא תצא בנעליים כדרך סוחרים.

נשמע לו גם פרנס ועשה כעצתו.

וכשבאו האורחים לקבלת-פנים נסתכלו בפרנס ובאופאטוב ותמהו תמיהה גדולה:

פרנס התלמיד-חכם יוצא בנעליים של סוחרים, ואופאטוב הסוחר יוצא בסנדלים של תלמידי-חכמים.

קם מדכי והסביר:

אופאטוב, שעולה ויוצא מתוך הבוץ, כדין עשה שלקח סנדלים לרגליו, ופרנס, שיורד ונכנס לתוך הבוץ, אף הוא כדין עשה שלקח נעליים לרגליו...
לקריאה נוספת

מרדכי זלקין, 'יהודה אופאטוב והתמורות במעמדה של העלית בקהילה היהודית בווילנה במאה הי"ט', ציון עא (תשס"ו), עמ' 41–72.
הערות שוליים

1 2 3  אברהם כהן קאפלאן, חיי אברהם מאפו, וינה: דפוס י’ האלצווארטה, תר"ל, עמ' 17.
1 2  יהודה לייב גורדון, המעורב בדעת, בפרויקט בן-יהודה.
↑  פריט Q1982897 בוויקינתונים
↑  עזריאל שוחט, 'ההנהלה בקהילות רוסיה עם ביטול ה"קהל"', ציון מב, ג/ד (תשל"ז), 171.
↑  אבל כבד בווילנא, הלבנון, 8 ביולי 1868.
↑  דב סדן, קערת אגוזים, או, אלף בדיחה ובדיחה: אסופת הומור בישראל, תל אביב: מ' ניומן, תשי"ג, עמ' 88.
↑  ספר הבדיחה והחידוד בפרויקט בן-יהודה.
טימולאון חימנס

| --- | --- |

צילום מ-2016  בקונגרס העשירי של ארגונו
 לידה:  20 בינואר 1959 (בן 65) לה טבאידה, קולומביה 
 שם לידה:  Rodrigo Londoño Echeverrí
 מדינה:  קולומביה 
 השכלה:  אוניברסיטת הידידות בין העמים של רוסיה 
 מפלגה:  Commons 
 
טימולאון חימנס (בספרדית: Timoleón Jiménez) כינוי הלחימה של רודריגו לונדוניו אֶצֶ'וֶורִי (בספרדית: Rodrigo Londoño Echeverrí), לפעמים מכונה "טימוצ'נקו" או "טימושנקו" (נולד ב-22 בינואר 1959 בקלרקה (Calarcá), או בלה טבאידה, מחוז קינדיו, קולומביה) הוא מנהיג גרילה קומוניסטית קולומביאנית, החל מ-15 בנובמבר 2011 מפקד עליון של FARC-EP ("הכוחות המזוינים המהפכניים של קולומביה - צבא העם"), ארגון הנחשב טרוריסטי, באופן רשמי על ידי כמה מדינות, ביניהן קולומביה, צ'ילה, פרו, ארצות הברית, קנדה וניו זילנד. חימנס, שהוא גם חבר מזכירות FARC, הופקד גם על המודיעין והמודיעין הנגדי של הארגון. לפי מקורות לא ודאים, חימנס הוא רופא בהכשרתו שהשתלם בקרדיולוגיה ובקריוכירורגיה. לא המשיך לעבוד במקצוע זה והחל משנת 1982 התמחה בפעילויות גרילה וטרור.
ב-2011 אחרי מותו של אלפונסו קאנו, נבחר למנהיג העליון של FARC.